Source: http://kirkkonummi.cloudnc.fi/fi-FI/Toimielimet/Vapaaaikajaosto/Kokous_522019/Urheilustipendit_ja_huomionosoitukset_vu(30673)
Timestamp: 2019-09-19 11:34:17+00:00
Document Index: 5689943

Matched Legal Cases: ['§ 10', '§ 38', '§ 182', '§ 80', '§ 3', '§ 4', '§ 5', '§ 6', '§ 7', '§ 8', '§ 9']

Urheilustipendit ja huomionosoitukset vuonna 2018 | Kirkkonummi
Urheilustipendit ja huomionosoitukset vuonna 2018
Vapaa-aikajaosto, kokous 5.2.2019
§ 10 Urheilustipendit ja huomionosoitukset vuonna 2018
KIRDno-2018-1540
Liikuntalautakunta on 9.5.2007 § 38 vahvistanut Kirkkonummen kunnan palkitsemissäännön kunnanhallituksen päätöksen 2.4.2007 § 182 mukaisesti.
Palkitsemissäännön mukaisesti Kirkkonummen kunta huomioi vuosittain parhaita urheilijoita, kuntoilijoita, valmentajia tai muita liikuntakasvatustyössä ansioituneita. Palkittava urheilija voi olla minkä tahansa sarjan tai lajin edustaja.
Ensisijaisena palkitsemisperusteena on olympia- tai paralympia -mitali, MM-mitali, EM-mitali, PM-mitali sekä SM-mitali tai muu huomattava kansallinen menestys. Nuorten osalta huomioidaan ja arvioidaan lisäksi kehityksen jatkuvuutta.
Huomioitavan urheilijan tulee olla kirkkonummelainen, mutta voi lajinsa/tasonsa mukaan edustaa myös ulkopaikkakuntalaista seuraa.
Kirjalliset esitykset palkittavista urheilijoista, valmentajista jne. tekee oma urheiluseura, mutta myös kuntalainen voi ehdokkaita esittää. Vuoden kuntoilijan nimeämiseksi voi tehdä esityksiä kuntalainen perusteluineen.
Urheilustipendit ja huomionosoitukset sarjoittain:
-Mies-, nais-, vammais-, poika- ja tyttöurheilija
-Vuoden joukkue, valmentaja, ohjaaja, tuomari ja toimitsija
-Vuoden kuntoilija ja vuoden veteraani-/aikuisurheilija
Lisäksi muut palkittavat muiden, lähinnä nuorten sarjojen menestyneiden urheilijoiden saavutusten perusteella.
Palkitsemisesta oli kuulutus Kirkkonummen Sanomissa 20.12.2018 ja Västra Nylandissa 21.12.2018 sekä kunnan internet-sivuilla. Palkitsemisesta tiedotettiin paikallisia liikuntaseuroja kirjeellä 18.12.2018. Palkitsemissäännöt ja hakulomakkeet olivat esillä Kirkkonummen kunnan internet-sivuilla ja lomakkeita sai myös vapaa-aikatoimistosta. Hakemukset tuli jättää kuntaan 8.1.2019 klo 16.00 mennessä.
Hakemuksia saapui määräaikaan mennessä 39 kappaletta ja Olli Mäki -palkintoesityksiä 4 kappaletta.
Palkitsemissäännön %-osuuksien mukaisesti osoitetaan stipendit ja huomionosoitukset kyseisten sarjojen parhaille (varsinaiset palkittavat n. 50 %). Loppuosasta osoitetaan stipendit ja huomionosoitukset muiden, lähinnä nuorten sarjojen menestyneiden urheilijoiden saavutusten perusteella.
Palkitsemalla halutaan kannustaa ensisijaisesti nuoria urheilijoita. Palkitsemissa on haluttu painottaa sellaisia saavutuksia, jotka ovat joko yleiseen suoritustasoon nähden korkeampia tai muuten ikäryhmään nähden vaativampia.
Vapaa-aikajaosto päätti 19.12.2018 § 80 osoittaa 3000 euroa vuoden 2019 talousarvion käyttövaroistaan vuonna 2018 ansioituneiden urheilijoiden palkitsemista varten.
Esityslistan liite: Valmistelutyöryhmän esitys palkittavista henkilöistä tuodaan kokoukseen.
hyväksyä liitteenä olevan ehdotuksen palkittavista henkilöistä
huomioida xx pitkäaikaisesta työstä kirkkonummelaisen liikunnan ja urheilun hyväksi tehdystä työstä Olli Mäki -kiertopalkinnolla.
palkitsemistilaisuuden järjestämisestä ja sen ajankohdasta
tarkastaa pykälän kokouksessa
Vapaa-aikajaosto käsitteli tehdyn esityksen palkittavista henkilöistä ja päätti, että myöhässä saapuneita hakemuksia ei huomioida. Vapaa-aikajaosto päätti huomioida Niina Antikaisen pitkäaikaisesta työstä kirkkonummelaisen liikunnan ja urheilun hyväksi tehdystä työstä Olli Mäki-kiertopalkinnolla.
Nuoriso- ja liikuntajohtaja Seppo Savikuja oli asiantuntijana läsnä kokouksessa tämän asian käsittelyn aikana.
hylätä myöhässä saapuneet hakemukset.
huomioida Niina Antikaisen pitkäaikaisesta työstä kirkkonummelaisen liikunnan ja urheilun hyväksi tehdystä työstä Olli Mäki-kiertopalkinnolla.
järjestää palkitsemistilaisuuden seuraavan vapaa-aikajaoston kokouksen yhteydessä tiistaina 19.3.2019 klo 17.00 Kirkkonummen kunnantalolla.
hakijat, Niina Antikainen
Urheilustipendit 2018 vapaa-aikajaosto 5.2.2019.pdf (pdf, 165 kt)
§ 3 Vapaa-aikajaoston vuoden 2018 toimintakertomus
§ 4 Vapaa-aikajaoston vuoden 2019 talousarvioon liittyvän käyttösuunnitelman hyväksyminen
§ 5 Uuden pääkirjaston tilannekatsaus ja nimikilpailu
§ 6 Kirkkonummen kansalaisopiston, kuvataidekoulun ja musiikkiopiston toimintasuunnitelmat lukuvuodelle 2019 - 2020
§ 7 Nuorisovaltuuston vuoden 2018 toimintakertomus
§ 8 Nuoriso- ja liikuntapalveluiden maksut 5.2.2019 alkaen
§ 9 Jäävuoroja HCK Salamat ry:n kautta kuntalaisille Varuboden Areenalla vuonna 2019